Pullina ducis Zuo

Pullina ducis Zuo (Sinice saepius 左宗棠雞 Zuǒ Zōngtáng jī; Anglice General Tso's chicken) est ferculum Novi Eboraci in urbe anno fere 1972 excogitatum. Primus inventor fuisse creditur aut Peng Chang-Kuei, origine Hunanensis, qui postea in Taivania denuoque Novi Eboraci versatus est, aut T. T. Wang, qui in popina Neo-Eboracensi Shun Lee Palace anno circiter 1973 laboraverit. Ferculum sub eodem nomine recentius et in provincia Hunan et in insula Taivania offertur, sed sapore admodum differenti.

 Bibliographia 
 Fuchsia Dunlop, "The strange tale of General Tso's chicken" in Richard Hosking, ed., Authenticity in the Kitchen: Proceedings of the Oxford Symposium on Food and Cookery 2005 (Prospect Books, 2006) 
 Fuchsia Dunlop, Revolutionary Chinese Cookbook: recipes from Hunan province (Londinii: Ebury Press, 2007. ISBN 0-393-06222-8) pp. 117-122

Categoria:Ars coquinaria Sinensis peregrina
Categoria:Fercula pullina
Categoria:Gastronomia Hunanensis
Categoria:Gastronomia Novi Eboraci
Categoria:Gastronomia Formosana